Nú þegar einn mesti ferðatími okkar Íslendinga er framundan er rétt að minna Vestlendinga og aðra á að huga að húsum sínum í fjarveru sinni . Rétt er að fá nágranna eða aðra til þess að líta til með híbýlunum . Samkvæmt upplýsingum frá lögreglunni á Akranesi hefur verið töluvert um innbrot í sumarbústaði á Vesturlandi þetta árið og því rökrétt að ætla að þéttbýliskjarnar gætu einnig orðið fyrir barðinu á bíræfnum innbrotsþjófum . Því beinir lögreglan þeim tilmælum til fólks að tilkynna hiklaust um allar grunsamlegar mannaferðir sem það kann að verða vitni að .